มันนี่ทูเดย์
นายสมเจตน์ หมู่ศิริเลิศ ประธานเจ้าหน้าที่บริหารและกรรมการผู้จัดการใหญ่ ธนาคารธนชาต เปิดเผยว่า
9 เม.ย. 2559

ธนชาตลดดอกเบี้ย
นายสมเจตน์ หมู่ศิริเลิศ ประธานเจ้าหน้าที่บริหารและกรรมการผู้จัดการใหญ่ ธนาคารธนชาต เปิดเผยว่า ธนาคารได้ประกาศลดอัตราดอกเบี้ยลูกค้ารายใหญ่ชั้นดี  (เอ็มแอลอาร์) ลง 0.25%  จากเดิมอัตราดอกเบี้ยอยู่ที่ 6.90% ปรับลดเป็น 6.65% ต่อปี โดยมีผลตั้งแต่วันที่ 8 เม.ย.นี้  เพื่อเป็นการช่วยเหลือประเทศชาติในด้านการกระตุ้นเศรษฐกิจและช่วยเหลือผู้ประกอบการตามนโยบายของรัฐบาล
นอกจากนี้ ในภาวะที่อัตราดอกเบี้ยต่ำทำให้ทางเลือกในการลงทุนและการออมของประชาชนมีไม่มาก ธนาคารจึงได้เพิ่มอัตราดอกเบี้ยเงินฝากให้สูงขึ้นเพื่อเป็นการช่วยเหลือประชาชน ด้วยการออกผลิตภัณฑ์ใหม่คือบัญชีเงินฝากประจำพิเศษ 10 เดือน ให้ดอกเบี้ยสูงถึง 1.65-1.75% ต่อปี ฝากเริ่มต้นเพียง 1 แสนบาท ผู้ฝากสามารถเลือกรับดอกเบี้ยเมื่อครบกำหนด หรือรับดอกเบี้ยทุกเดือนเข้าบัญชีออมทรัพย์หรือกระแสรายวันอัตโนมัติ โดยจะเปิดรับฝากตั้งแต่วันที่ 11 เม.ย. 2559 เป็นต้นไป